དམིགས་བསལ་སྐུ་མགྲོན་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་གིས།དེ་རིང་འདིར་བདེ་སྲུང་ལས་ཁུངས་དང་སྣེ་ལེན་འབྲེལ་མཐུད་ཁང་ནས་བཀའ་ཕེབས་པ་གཞིར་བཟུང་གིས་འཁྱུག་ཙམ་ཞིག་ཡོང་རྒྱུ་བྱུང་།དེར་བརྟེན།གོང་དུ་བདེ་སྲུང་གི་འཛིན་སྐྱོང་དྲུང་ཆེ་དང་བདེ་སྲུང་བཀའ་བློན་མཆོག་གི་བཀའ་སློབ་ཐོག་ནས་ཚོགས་པའི་དམིགས་ཡུལ་དང་ལས་རིམ་རྣམ་གཞག་རོབ་ཙམ་ཞིག་མ་གཏོགས་ཞིབ་ཕྲ་ཅི་ཤེས་མ་བྱུང་བས།དེ་རིང་དམིགས་བསལ་ཐུགས་ཕན་གསོས་པའི་གཏམ་བཤད་གང་ཡང་ཞུ་ཤེས་ཀྱི་མི་འདུགརྩ་བའི་བཙན་བྱོལ་བོད་མིའི་བཅའ་ཁྲིམས་ཀྱི་དགོངས་དོན་གཞིར་བཟུང་རེད།ང་ཚོའི་སྒྲིག་འཛུགས་ཀྱི་རྩ་བའི་བྱེད་སྒོ་ལམ་སྟོན་ཟེར་བ་དེའི་ནང་གཙོ་བོ་བོད་ཀྱི་བདེན་མཐའ་གསལ་ཐབས་དང་།བཙན་བྱོལ་སྤྱི་ཚོགས་བདེ་ཐབས།དེ་བཞིན།བོད་ཀྱི་ཁོར་ཡུག་ཐོག་ཚང་མས་དོ་སྣང་དང་འགན་འཁུར་དགོས་པ་སོགས་དབུས་དང་ས་གནས་གང་ཡིན་ཡང་གལ་ཆེན་པོར་བརྩི་དགོས་པ་ཞིག་ཏུ་མཐོང་གི་ཡོད།དེ་རིང་འཛིན་སྐྱོང་སྦྱོང་བརྡར་ལྟེ་གནས་ཁང་འདི་ལྟ་བུ་ཡིན་ནའང་།ཐོག་མའི་དམིགས་ཡུལ་གཞིར་བཟུང་ཚོགས་མི་རྣམས་དང་།ཚོགས་པ་དེབ་སྐྱེལ་བྱེད་སྟངས་སོགས་ལ་བལྟས་ཡོང་དུས།མ་འོངས་པར་ཕུགས་ལ་ཕན་ཐོགས་དང་ནུས་པ་ཡོད་པ་ཞིག་ཏུ་མཐོང་སོང་བས།ཕྱག་ལས་གནང་མཁན་དང་འགན་འཁུར་མཁན་ཚང་མས་ཕུགས་རྒྱང་རིང་པོའི་དགོངས་པ་བཞེས་ཡོད་པར་བསྔགས་བརྗོད་ཞུ་རྒྱུ་ཡིན།རྩ་བའི་འཛིན་སྐྱོང་སྦྱོང་བརྡར་ཁང་འདི་སྣེ་ལེན་ཁང་གི་ནང་ཆགས་བསྡད་ཡོད་པ་རེད།ད་ལྟ་སྣེ་ལེན་ཁང་ལྟ་བུ་ཡིན་ན་བོད་ནས་གསར་དུ་ཕེབས་མཁན་ཡོད་པ་མ་རེད་དེ།མ་འོངས་པར་ཕེབས་མཁན་ཡོད་སྲིད་པ་ཞིག་རེད།དེ་ཡིན་དུས།སྣེ་ལེན་ཁང་གི་ས་ཁང་སོགས་རྒྱ་ཆེ་ཐག་ཆོད་ཡོད་པ་སོགས་བེད་སྤྱོད་གཏོང་ཐུབ་པ་ཡིན་ན།ཕན་ཐོགས་ཆེན་པོ་ཡོད་པ་ཞིག་ཆགས་འདུག་བསམས་སོང་།དེ་ནས་འཛིན་སྐྱོང་སྦྱོང་བརྡར་ཁང་འདི་བརྒྱུད་གཙོ་བོ།ང་ཚོའི་འཛིན་སྐྱོང་གི་ལས་ཀའི་རྣམ་གཞག་སྟེ་ཞིབ་ཕྲ་ཞུས་པ་ཡིན་ན།ཆོས་དང་རིག་གཞུང་།དཔལ་འབྱོར།འཕྲོད་བསྟེན།བོད་དོན་ཁྱབ་བསྒྲཊབཙན་བྱོལ་བོད་མིའི་ཤེས་ཡོན་སོགས་ཀྱི་ཐོག་སྦྱོང་བརྡར་ཡག་པོ་ཞིག་སྤྲད་གནང་སྟེ།དེ་བཙན་བྱོལ་སྤྱི་ཚོགས་ནང་ཁྱབ་པ་ཙམ་མ་ཟད།འཛམ་གླིང་ནང་ལོགས་ཀྱི་དོ་སྣང་ཅན་ཚང་མར་ཁྱབ་ཐུབ་པ་ཡིན་ན།ཏན་ཏན་སྒེར་དང་སྤྱི་ཕན་གཉིས་ཀྱི་ལས་དོན་ཞིག་ཆགས་ཀྱི་ཡོད།ཅེས་གསུངས་སོང་།